armvectores/hy_wikipedia_2023 huggingface dataset:
Մարկոս Բրուտոս

Անվան այլ կիրառումների համար տե՛ս՝ Մարկոս Բրուտոս (այլ կիրառումներ)Մարկոս Յունիոս Բրուտոս (լատ.՝ Marcus Junius Brutus, մոտ մ. թ. ա. 85, անհայտ, Հռոմեական Հանրապետություն - հոկտեմբերի 23, մ. թ. ա. 42, Ֆիլիպի, Macedonia, Հռոմեական Հանրապետություն), հռոմեական քաղաքական և ռազմական գործիչ Յունիոսների պլեյբեյական ցեղից, առաջին հերթին հայտնի է որպես Հուլիոս Կեսարին սպանող։ Իր կարիերայի վաղ փուլերում՝ 50-ականներին Ք․ա․, նա հայտնի խոսնակ էր և ստացել էր Princeps iuventutis- «առաջինը երիտասարդների մեջ» պատվավոր կոչումը։ Կեսարի և Պոմպեոսի միջև քաղաքացիական պատերազմի ժամանակ Բրուտոսը անցնում է վերջինիս կողմը (Ք․ա․49 թվական )։ Ֆերսալի ճակատամարտից հետո անցնում է Կեսարի կողմը և կարևոր տեղ է զբաղեցնում նրա շրջապատի մեջ։ Ք․ա․ 44 թվականին ստանում է պրետորի պաշտոնը և պետք է դառնար կոնսուլ 41 թվականին։ Չնայած Կեսարի հետ այդ սերտ հարաբերություններին (որոշ աղբյուրներ հայտնում են, որ Գայոս Հուլիոս Կեսարը կարող էր լինել նրա հայրը), Բրուտոսը դարձել է բռնապետի սպանության կազմակերպիչներից և անմիջական մասնակիցներից մեկը, որը տեղի է ունեցել Ք․ ա․ 44 թվականի մարտի 15-ին։ Դավադիրների նպատակն էր հանրապետության վերականգնումը։ Բայց նրանք չստացան աջակցություն Հռոմում և ստիպված էին հեռանալ Իտալիայից։ Բրուտոսը մեկնում է Մակեդոնիա, որտեղ նա հավաքում է բանակ Կեսարի քաղաքական հետնորդների՝ Մարկոս Անտոնիոսի և Օկտավիանոս Կեսարի հետ պայքարելու համար։ Միանալով Գայոս Կասիոս Լոնգինոսի հետ Ք․ա․ 42 թվականի նոյեմբերին նա ճակատամարտում է Ֆիլիպներում, պարտություն է կրում և զոհվում։ Արևմտյան մշակույթում Բրուտոսը դարձավ դավաճանության խորհրդանիշ։


== Բրուտոսի կերպարը գեղարվեստական ստեղծագործություններում ==
Միքելանջելոն ձուլել է Բրուտոսի հորիզոնական կիսանդրին։
Բրուտոսը Շեքսպիրի «Հուլիոս Կեսար» պիեսի առանցքային գործող անձ
Բրուտոսը Մարկ Տվենի «Հուլիոս Կեսարի սպանությունը» պատմվածքում որպես լրագրային սպանությունների մասին հաղորդագրությունների պարոդիա։
Տոբայաս Մենզիսի կերտած Բրուտոսը «Հռոմ» սերիալում գործող անձ։
Դանթեյի «Աստվածային կատակերգություն» դժոխքի 3 դավաճաններից մեկը Բրուտոսն է։
«Հուլիոս Կեսար» գեղարվեստական ֆիլմում Բրուտոսի դերը կատարել է Ջեյմս Մեյսոնը։


== Ծանոթագրություններ ==
Հայոց գրերի երթ (արտ-ռելիեֆ նախագիծ)

«Հայոց գրերի երթ»,  արտ-ռելիեֆ նախագիծ Երևանի կենտրոնում՝ Մատենադարանի հարևանությամբ՝ Մաշտոցի պողոտա 51 հասցեից մինչև Սարմենի փողոցին հատվող մասում գտնվող պատի վրա։ Իրականացվել է 2016 թվականին։


== Պատմություն ==
«Հայոց գրերի երթ» արտ-ռելիեֆ նախագիծն իրականացրել է «Երևան 2.0» քաղաքային ինկուբատորը։ Նախագծի համար ընտրվել է Մատենադարանի հարևանությամբ՝ Մաշտոցի պողոտա 51 հասցեից մինչև Սարմենի փողոցին հատվող մասում գտնվող պատը։
«Հայոց գրերի երթ» արտ-ռելիեֆ նախագծի նպատակներն են ժամանակակից արվեստի միջոցով բարելավել քաղաքային միջավայրը, ստեղծել քաղաքի ժամանակակից խորհրդանիշեր, նպաստել զբոսաշրջության զարգացմանը և հանրայնացնել ազգային արժեքները։


== Հեղինակներ ==
«Հայոց գրերի երթ» նախագծի էսքիզների հեղինակն է նկարիչ, դիզայներ, կալիգրաֆիայի մասնագետ Վահան Բալասանյանը
«Հայոց գրերի երթ» նախագծի հեղինակն է Գայանե Մանուկյանը


== Տվյալներ ==
Տառերը չժանգոտվող մետաղից են, դրանք պարուրող հայկական զարդանախշերը`արույրից։ Պատի խորշերից յուրաքանչյուրում կա այբուբենի մեկ կամ երկու տառ, իսկ երեկոյան ժամերին պատն ամբողջությամբ լուսավորվում է։ Նախագծի շրջանակում պատի վրա տեղադրվել են նաև տեսահսկող համակարգեր և անվճար wi-fi:


== Պատկերասրահ ==

		
		
		
		
		
		
		


== Ծանոթագրություններ ==
Սլավոնական մարշ (Չայկովսկի)

Սլավոնական մարշ/Սերբական-ռուսական մարշ ստեղծագործություն՝ սի-բեմոլ մինորի մեջ, նվագախմբի համար (Սլավոնական քայլերգ՝ ժողովրդական թեմաներով)։ Հեղինակ՝ ռուս կոմպոզիտոր Պյոտր Չայկովսկի։ Ստեղծագործությունը նվիրված է բալկանյան սլավոնական ժողովուրդների պայքարին՝ Օսմանյան լծի դեմ։


== Պատմական հենքը ==
1876 թվականի հունիսին Սերբիան և Օսմանյան կայսրությունը պատերազմի մեջ էին միմյանց դեմ (պատերազմը տևեց 1876-ից մինչև 1878 թվականը)։ Կայսերական Ռուսաստանը բացահայտ կերպով աջակցում էր Սերբիային։ 1876 թվականին Ռուսական երաժշտական միությունը կոմպոզիտոր Պյոտր Չայկովսկուն պատվիրեց  գրել մի պիես նվագախմբի համար՝ նվիրված պատերազմում վիրավորված կամ զոհված սերբ զինվորներին։ Ռուս ժողովրդի զգալի մասը համակրում էր իրենց ազգակից սերբերին  և ուղղափառ քրիստոնյաներին և ուղարկում էին կամավոր զինվորների՝ նրանց աջակցելու համար։
Չայկովսկին պիեսի նոտաների ձեռագրի վրա նշել է «Սերբական-ռուսական մարշ», մինչ կգրեր կավարտեր այն։ Ստեղծագործության պրեմիերան կայացել է 1876 թվականի նոյեմբերի 5-ին (նոյեմբերի 17) Մոսկվայում՝ Նիկոլայ Ռուբինշտեյնի ղեկավարմամբ։


== Ստեղծագործությունը ==
Մարշը ձևով ու կառուցվածքով խիստ ծրագրային է։ Առաջին հատվածը նկարագրում է սերբերի կեղեքումը թուրքական լծի տակ։ Այստեղ օգտագործված են սերբական ժողովրդական երգերի մեղեդիներ՝ "Sunce jarko, ne sijaš jednako" (Պայծառ արև, դու բոլորի համար չես շողում նույն չափով), և "Rado ide Srbin u vojnike" (Սերբն ուրախությամբ զինվոր է դառնում)։ Այս վերջինով անցում է կատարվում պիեսի հաջորդ հատվածին, որը հաջորդում է մաժոր հնչողությամբ։ Դա ներկայացնում է սերբերին օգնության շտապող ռուսներին։ Այստեղ երաժշտությունը հիմնված է պարային պարզ մեղեդիների վրա։ Այդ երաժշտական թեման հնչում է նվագախմբի կատարման տարբեր բաժիններում, մինչև որ զարգանալով հանդիսավորապես փոխակերպվում է ռուսական ազգային օրհներգի՝ («Боже, царя храни!» - Աստված, պահպանիր ցարին) մեղեդուն։ Պիեսի երրորդ հատվածում, առավել զորեղ հնչողությամբ, կրկնվում է նվագախմբային կատարումը՝ վերահաստատելով սերբերի՝ օգնության կանչը։ Իսկ չորրորդ հատվածը ներկայացնում է օգնության շտապող ռուս կամավորների քայլերթը։ Այս հատվածում օգտագործված են ռուսական մեղեդիներ, այժմ արդեն մաժոր հնչողությամբ։ Սա «Боже, царя храни!» երգի մի նոր մեկնաբանություն է, որը կանխանշում է սլավոնական ժողովուրդների հաղթանակը սուլթանական բռնապետության դեմ։ Պիեսն ավարտվում է ամբողջ նվագախմբի զորեղ կատարմամբ։ Այս ստեղծագործությունը մի փոքր զիջում է «1812 օվերտյուրային», որի հետ հաճախ հնչում է մեկ կատարման մեջ։


== Ընդգրկված նվագարանները ==
«Սլավոնական մարշ»-ի կատարման համար նախատեսված են երկու ֆլեյտա, երկու պիկոլո, երկու հոբոյ, երկու կլարնետ (սի-բեմոլ), երկու ֆագոտ, չորս գալարափող (F-ֆա), երկու կոռնետ, երկու շեփոր (սի բեմոլ), երեք տրոմբոն, մեկ տուբա, երեք լիտավր, մեկ փոքր թմբուկ, մեկ ծնծղա, մեծ թմբուկ, գոնգ և լարային նվագարաններ։


== Մեղեդու գործածությունները ==
1985 թվականին գերմանական Accept ռոք-խումբն օգտագործել է «Սլավոնական մարշ»-ի հիմնական երաժշտական թեման՝ իր Metal heart (Մետաղյա սիրտ) երգի մեջ։


== Արտաքին հղումներ ==
Славянский марш
«Праздник перфекционизма»
звукозапись марша Archived 2006-07-10 at the Wayback Machine.
Լուվանյի

Լուվանյի (ֆր.՝ Louvagny), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 73 մարդ, բնակչության խտությունը` 13.27 մարդ/կմ²։ Բնակավայրը զբաղեցնում է 5.50 կմ² տարածք։


== Աշխարհագրություն ==
Գտնվում է Փարիզ քաղաքից 180 կմ արևմուտք, Կան քաղաքից` 36 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 45 աշխատունակ (15-64 տարեկան)  բնակիչ, որոնցից ակտիվ էին 35-ը, իսկ ոչ ակտիվները` 10։ Ակտիվության ցուցանիշը կազմում է 77,8 %։ 35 աշխատունակ մարդկանցից աշխատել է 32 անձ (20 տղամարդ և 12 կին)։ Գործազուրկ են եղել 3 անձ (2 տղամարդ և 1 կին)։ 10 անաշխատունակներից 4-ը եղել են աշակերտներ կամ ուսանողներ, 5-ը` թոշակառուներ, իսկ 1-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ռուդնյա-Շլյախովա

Ռուդնյա-Շլյախովա (ուկրաիներեն՝ Рудня-Шляхова), գյուղ Ուկրաինայի Ժիտոմիրի մարզի Վոլոդարսկ-Վոլինկիի շրջանում։
2001 թվականի տվյալներով Ռուդնյա-Շլյախովա գյուղում բնակվում էր 151 մարդ։ Բնակավայրը զբաղեցնում է 8,07 կմ² տարածք։ Բնակչության խտությունը կազմում էր 18,71 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օրլովսկի (քաղաքատիպ ավան, Ագինսկի շրջան)

Օրլովսկի (ռուս.՝ Орловский), քաղաքատիպ ավան Ռուսաստանի Անդրբայկալյան երկրամասի Ագինսկի շրջանի կազմում։
Բնակչությունը 2010 թվականին գրանցված տվյալներով կազմում էր 2231 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էվա-Մարիա Լիյմետս

Էվա-Մարիա Լիյմետս (էստ․՝ Eva-Maria Liimets, մայիսի 31, 1974(1974-05-31), Տալլին, Էստոնական ԽՍՀ, ԽՍՀՄ), էստոնացի դիվանագետ և պետական գործիչ։ Էստոնիայի արտաքին գործերի գործող նախարարը 2021 թվականի հունվարի 26-ից։ Նախկինում Չեխիայում, Սլովենիայում և Խորվաթիայում (2017-2021) դեսպան։


== Կենսագրություն ==
Ծնվել է 1974 թվականի մայիսի 31-ին Տալլինում։
1996 թվականին ավարտել է Տարտուի համալսարանը Պետական կառավարում մասնագիտությամբ, իսկ 2005 թվականին՝ Էստոնիայի բիզնեսի դպրոցը՝ միջազգային բիզնեսի կառավարման ոլորտում մագիստրոսի աստիճանով։
Սկսել է աշխատել արտաքին գործերի նախարարությունում 1997 թվականին։ 1999-2003 թվականներին՝ տնտեսական դիվանագետ Հռոմում, 2003-2006 թվականներին՝ արտաքին գործերի նախարարության քաղաքական վարչության երկրորդ քարտուղար, 2006-2009 թվականներին՝ Վաշինգտոնում դեսպանության առաջին քարտուղար, ապա՝ փոխդեսպան։ 2009-2014 թվականներին՝ արտաքին գործերի նախարարության միջազգային կազմակերպությունների վարչության տնօրեն, 2014-2017 թվականներին՝ Նյու Յորքում գլխավոր հյուպատոս, 2017-2018 թվականներին՝ արտաքին գործերի նախարարության եվրոպական դեպարտամենտի խորհրդական, 2017-2021 թվականներին՝ Չեխիայում, Սլովենիայում և Խորվաթիայում Էստոնիայի դեսպան։
2021 թվականի հունվարի 26-ին ԱԳ նախարար է նշանակվել Կայա Կալասիի կառավարությունում։
Տիրապետում է անգլերեն, գերմաներեն, իտալերեն և ռուսերեն լեզուների։


== Ծանոթագրություններ ==
Ջոուի Անսա

Ջոուի Անսա ( անգլ.՝ Joey Ansah, նոյեմբերի 24, 1982(1982-11-24), Լոնդոն, Միացյալ Թագավորություն), բրիտանացի կինոդերասան, ռեժիսոր և սցենարիստ, որը հայտնի է «Բորնի վերջնագիրը» ֆիմում խաղացած երկրորդական դերով։ «Փողոցային մարտիկ։ Մարդասպանի բռունցքը» մինի սերիալի ստեղծողներից մեկը։


== Կենսագրություն և կարիերա ==
Ջոուի Անսան ծնվել է 1982 թվականին Լոնդոնում՝ նորաձևության դիզայներ Գանա Քոնֆի Անսայի և նրա կնոջ՝ Նիկոլի ընտանիքում։ 10 տարի Ջոուին ապրել է Լոնդոնում, որից հետո ընտանիքի հետ տեղափոխվել է Գանա։ Այնտեղ նա 4 տարի զբաղվել է թեկվոնդոյով, ինչպես նաև հիփ հոփ պարերով և սովորել է մոտոցիկլետ վարել։ 15 տարեկանում Ջոունին իր մոր և քրոջ հետ վերադարձել է Անգլիա։
2005 թվականին «Բեթմեն։ Սկիզբը» ֆիլմում նկարահնվել է փոքր դերակատարմամբ, այնուհետև հայտնվել է մի քանի ինդի ֆիլմերում։ 2007 թվականին «Բորնի վերջնագիրը» հոլիվուդյան բլոկբաստերում Անսան անցել է դերասանական քասթինգ։ Դերասանը խաղացել է Դեշ անունով մարդասպանի դեր, որը հետապնդում էր Ջեյսոն Բորնին։ Անսայի կերպարի և Մեթ Դեյմոնի հերոսի միջև մենամարտը ներկայացվել է MTV Movie Awards-ի «լավագույն մենամարտ» անվանակարգում։
2010 թվականին Ջոուի Անսան գրել է սցենար և դարձել է «Փողոցայի մարտիկ։ Ժառանգություն» կարճամետրաժ ֆիլմի ռեժիսորը, որը հիմնված է եղել Street Fighter տեսախաղերի շարքի վրա, ինչպես նաև խաղացել է խաղի հերոսներից մեկի՝ Ակումայի դերը։ Շարունակությունը եղել է 2014 թվականին «Փողոցային մարտիկ։ Մարդասպանի բռունցքը» մինի սերիալի տեսքով, որտեղ Անսան կրկին դարձել է ռեժիսոր և սցենարիստ։ 2016 թվականին թողարկվել է երկրորդ եթերաշրջանը, որը անվանվել է «Փողոցային մարտիկ։ Հարություն»։


== Ֆիլմագրություն ==


=== Դերասան ===


== Ծանոթագրություններ ==
Վիլեր սյուր Բար

Վիլեր սյուր Բար (ֆր.՝ Villers-sur-Bar), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 253 մարդ, բնակչության խտությունը` 46.42 մարդ/կմ²։ Բնակավայրը զբաղեցնում է 5.45 կմ² տարածք։


== Աշխարհագրություն ==
Գտնվում է Փարիզ քաղաքից 210 կմ հյուսիս-արևելք, Շալոն ան Շամպայն քաղաքից 90 կմ հյուսիս-արևելք, Շառլվիլ Մեզիեր քաղաքից 14 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 162 աշխատունակ (15-64 տարեկան) բնակիչ, որոնցից ակտիվ էին 119-ը, իսկ ոչ ակտիվները` 43։ Ակտիվության ցուցանիշը կազմում է 73,5 %։ 119 աշխատունակ մարդկանցից աշխատել է 108 անձ (57 տղամարդ և 51 կին)։ Գործազուրկ են եղել 11 անձ (6 տղամարդ և 5 կին)։ 43 անաշխատունակներից 6-ը եղել են աշակերտներ կամ ուսանողներ, 27-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կատուն աղավնիների մեջ

Կատուն աղավնիների մեջ (անգլ.՝ Cat Among the Pigeons), Ագաթա Քրիստիի վեպը, որը կարելի է համարել ոչ միայն դետեկտիվ ժանրի ստեղծագործություն, այլև՝ լրտեսական։ Այս վեպը գրողի փոքրաթիվ լրտեսական վեպերից մեկն է։ Այն դարձել է վերջին ստեղծագործությունը, որտեղ Էրքյուլ Պուարոն դեռ չէր առանձնացվել դետեկտիվ գործերից։ Առաջին անգամ հրապարկվել է 1959 թվականի նոյեմբերի 2-ին։


== Սյուժե ==
Գործողությունները տեղի են ունենում աղջիկների համար մտացածին գիշերօթիկ դպրոցում։ Վեպի հիմքում ընկած է ֆիզկուլտուրայի ուսուցչուհու սպանության ուսումնասիրությունը, ում մարմինը երեկոյան գտնում են դպրոցի սպորտդահլիճում։
Վեպի հանգույցը տեղի է ունենում Թագավորության մայրաքաղաք Ռամաթի հիմնական իրադարձություններից երեք ամիս առաջ՝ այնտեղ տեղի ունեցած հեղափոխության նախօրեին և կապված է գահընկեց արված թագավորական ընտանիքին պատկանող թանկարժեք իրերի ճակատագրի հետ։


== Կերպարներ ==


=== Դպրոցի ղեկավարություն ===
Միսս Վուլսթրոուդ - տնօրեն
Էնն Շապլանդ - քարտուղարուհի
Միսս Չեդվիկ - դպրոցի գլխավոր ուսուցիչներից մեկը
Էլյանոր Վանսիթարթ - գլխավոր ուսուցչուհի, ով փորձում է գերազանցել միսս Վուլսթրոուդին։


=== Դպրոցի ուսուցչուհիներ ===
Գրեյս Սփրինգեր - ֆիզկուլտուրայի ուսուցչուհի
Անժել Բլանշ-ֆրանսերենի ուսուցչուհի
Էյլին Ռիչ - անգլերենի ուսուցչուհի
Միսս Բլեյք - պարի ուսուցչուհի
Միսս Ռոուեն-ուսուցչուհի


=== Դպրոցի աշակերտներ ===
Արքայադուստր Շաիստա - արքայազն Ալի Յուսուֆ Ռամատսկու զարմիկը
Ջենիֆեր Սաթկլիֆ - Բոբ Ռոուլինսոնի բարեկամուհի
Ջուլիա Ալջոն - աշակերտուհի, ում մայրը կապ է ունեցել գաղտնի գործակալի հետ


=== Աշխատակազմ ===
Էլսփետ Ջոնսոն - տնտեuության վարիչ
Ադամ Գուդման - քողարկված և հորինված անունով գործակալ, ով աշխատում է այգեպան
Բրիգգս - այգեպան


=== ծնող ուսուցիչներ ===
Ջոան և Հենրի Սաթքլիֆի- Ջենիֆեր Սաթքլիֆի ծնողներ
Միսիս Ալջոն - Ալջոնի մայրը
Լեդի Վերոնիկա - զույգ քույրերի մայրը


=== Մնացած կերպարներ ===
Էրքյուլ Պուարո - մասնավոր խուզարկու
Դենիս Ռետբոուն


== Էկրանավորում ==
2008 - «Կատուն աղավնիների մեջ»


== Ծանոթագրություններ ==


== Արտաքին հղումներ ==
[1]
Սեն Մարկ Ժոմգարդ

Սեն Մարկ Ժոմգարդ (ֆր.՝ Saint-Marc-Jaumegarde), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում։
Բնակչությունը 2008 թվականի դրությամբ կազմում է 1101 մարդ, բնակչության խտությունը` 48.80 մարդ/կմ²։ Բնակավայրը զբաղեցնում է 22.56 կմ² տարածք։


== Աշխարհագրություն ==
Գտնվում է Փարիզ քաղաքից 640 կմ հարավ, Մարսել քաղաքից` 31 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 767 աշխատունակ (15-64 տարեկան)  բնակիչ, որոնցից ակտիվ էին 479-ը, իսկ ոչ ակտիվները` 288։ Ակտիվության ցուցանիշը կազմում է 62,5 %։ 479 աշխատունակ մարդկանցից աշխատել է 433 անձ (240 տղամարդ և 193 կին)։ Գործազուրկ են եղել 46 անձ (22 տղամարդ և 24 կին)։ 288 անաշխատունակներից 103-ը եղել են աշակերտներ կամ ուսանողներ, 82-ը` թոշակառուներ, իսկ 103-ը չեն աշխատել տարբեր պատճառներով։


== Տես նաև ==
Բուշ դյու Ռոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Էնրիկե Ամորիմ

Էնրիկե Ամորիմ (հուլիսի 25, 1900(1900-07-25), Սալտո, Ուրուգվայ - հուլիսի 28, 1960(1960-07-28), Սալտո, Ուրուգվայ), ուրուգվայցի գրող։
Ծնվել է հուլիսի 25-ին, Սալտոյում։ Գրել է գյուղացիական կյանքը պատկերող վեպեր («Սայլակառքը», 1933, «Գեղջուկ Ագիլյարը», 1934, «Ձին և նրա ստվերը», 1941)։ «Հաղթանակն ինքն իրեն չի գալիս» (1952), «Ծաղրածուների տոնավաճառը» (1952) և «Կորրալ Աբիերտո» (1956) քաղաքացիական վեպերում պատկերել է սոցիալական անարդարությունը։ Մահացել է հուլիսի 28-ին, Բուենոս Այրեսում։


== Ծանոթագրություններ ==
Ահմեդօղլու

Ահմեդօղլու, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Իվանգրադ

Իվանգրադ (ուկրաիներեն՝ Іванград), գյուղ Ուկրաինայի Դոնեցկի մարզի Արտյոմովսկիում։
2001 թվականի տվյալներով Իվանգրադ գյուղում բնակվում էր 167 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պավրոզ

Պավրոզ, գյուղ Արևմտյան Հայաստանում, Սեբաստիայի վիլայեթի համանուն գավառի Թոնուս գավառակում։


== Պատմություն ==
Բնակիչների մեծ մասը զոհվել է 1915 թվականի Մեծ եղեռնի ժամանակ։ Փոքրաթիվ փրկվածներն ապաստանել են տարբեր երկրներում։


== Բնակչություն ==
Առաջին համաշխարհային պատերազմից առաջ ուներ 50 տուն (400 շունչ) հայ բնակիչ։


== Տնտեսություն ==
Զբաղվում էին երկրագործությամբ, արհեստներով, նասնապահությամբ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Բարդի նրբագեղ

Բարդի նրբագեղ (լատ.՝ Populus gracilis), ուռազգիների ընտանիքի, բարդի ցեղի բույս։


== Նկարագրություն ==
Գեղեցիկ, սյունաձև սաղարթով ծառ է'30—40 մ բարձրությամբ և մինչև 1,5 մ բնի տրամագծով։ Երիտասարդ տարիքում բունը և բազմամյա ճյուղերը ծածկված են սպիտակ, թեթևակի ճաքճքված կեղևով։ Ավելի տարիքավոր ծառերի բնի և խոշոր ճյուղերի կեղևը ունի և սպիտակավուն, հարթ, լի գորշ-մոխրագույն, ճաքճքված հատվածներ, որոնք հերթագայում են մեկը մյուսին։ ճյուղերի կեղևը սպիտակականաչավուն է։ Երիտասարդ ընձյուղները գլանաձև են, գորշադեղնավուն, բողբոջները կպչուն են։ Տերևները ռոմբաձևեն կամ լայն-ռոմբաձև, սղոցաեզր, գագաթում'երկարավուն սրված։ Կողմնային ջղերի թիվը կազմում է 5 —7 զույգ։ Ծաղկակիցները գորշավուն են, մինչև 4 մմ երկարությամբ, լայն, համարյա կլորավուն։ Ծաղկի սկավառակը կանաչասպիտակավուն է, 8—45 առէջներով, որոնց Փոշանոթները ծիրանագույն են։ Վարսանդը ունի լայն-ձվաձև սերմնարան, որի սպին դեղնավուն է։ Ծաղկում է մարտին (երբեմն՝ ապրիլին), պտուղները հասունանում են մայիս-հունիսին։


== Տարածվածություն ==
Տարածված է Կովկասում, հիմնականում Արևելյան և Արևմտյան Անդրկովկասում։ Պատկանում է այն բույսերի թվին, որոնք բնական պայմաններում վերացել են, այլևս չեն հանդիպում և պահպանվել են միայն մշակության մեջ։ Տիպիկ արխեոֆիտ է։ Հատկապես շատ է տարածված Արարատյան դաշտում, որտեղ արդեն մի քանի հազարամյակ է, ինչ մշակվում է։ Այն աստիճան բնորոշ է արարատյան լանդշաֆտի համար, որ շատերն այն համարում են տեղական ծառատեսակ։
Չափազանց լուսասեր է, խոնավասեր, պահանջկոտ է հողի բերրիության նկատմամբ և միաժամանակ ցրտադիմացկուն է։ Դրա շնորհիվ հաջողությամբ է աճում մեր հանրապետության բարձրլեռնային շրջաններում։ Ապրում է 60—80 տարի։


== Կիրառություն ==
Խորհուրդ է տրվում օգտագործել որպես սոլիտեր, ծառուղիներում և գեղատեսիլ խմբերում։


== Ծանոթագրություններ ==
Իրինա Կուրոչկինա

Իրինա Ալեքսանդրովնա Կուրոչկինա (բելառուս․՝ Ірына Аляксандраўна Курачкіна,հունիսի 17, 1994(1994-06-17), Rakushava, Kruhlianski Sieĺsaviet, Kruhlaje District, Մոգիլյովի մարզ, Բելառուս), բելառուս մարզիկ, ազատ ոճի ըմբիշ մինչև 57 կգ քաշային կարգում։ Բելառուսի Հանրապետության սպորտի վարպետ ազատ ոճի ըմբշամարտում, Բելառուսի Հանրապետության ազգային հավաքականի անդամ։ Եվրոպական խաղերի 2019 թվականի չեմպիոն։ 2017 և 2019 թվականների աշխարհի առաջնությունների բրոնզե մեդալակիր։ Եվրոպայի 2018 թվականի չեմպիոն և արծաթե մեդալակիր 2016 թվականի Եվրոպայի մինչև 23 տարեկանների չեմպիոն 2017 թվականի 2020 թվականի Օլիմպիական խաղերի արծաթե մեդալակիր։


== Կենսագրություն և սպորտային կարիերա ==
Մանկուց զբաղվել է աթլետիկայով, սակայն 16 տարեկանում վնասվածքի պատճառով դադարեցրել է սպորտը։ Ապաքինվելուց հետո նա գնաց ըմբշամարտի։ Առաջին տարում Իրինան հանրապետական ​​մրցումներում դարձավ երրորդը, հաղթեց մարզային։ Մեկուկես տարի անց այն դարձավ առաջինը երկրում։
2013 թվականին նա մասնակցել է ազատ ոճի ըմբշամարտի կանանց աշխարհի առաջնությանը մինչև 51 կգ քաշային կարգում։ 2016 թվականի մարտին նա մինչև 53 կգ քաշային կարգում նվաճեց Եվրոպայի առաջնության արծաթե մեդալ։ Ապրիլին նա մասնակցեց Ուլան Բատորում անցկացված որակավորման մրցաշարին՝ հուսալով 2016 թվականի Ռիո դե Ժանեյրոյում կայանալիք ամառային Օլիմպիական խաղերի ուղեգիր նվաճել, սակայն, նա դուրս մնաց իր առաջին մենամարտում։
2017 թվականին Բիդգոշչում կայացած ըմբշամարտի մինչև 23 տարեկանների աշխարհի առաջնությունում Իրինան մինչև 55 կգ քաշային կարգում նվաճեց արծաթե մեդալ։ Նա նաև բրոնզե մեդալ է նվաճել Փարիզում կայացած աշխարհի առաջնությունում։ 2018 թվականին Կուրոչկինան ոսկե մեդալ է նվաճել Կասպիյսկում կայացած Եվրոպայի առաջնությունում։ Նույն տարի ավելի ուշ Իրինան 57 կգ քաշային կարգում հանդես եկավ ազատ ոճի ըմբշամարտում Բուդապեշտում կայացած աշխարհի առաջնությունում, որտեղ նա դուրս մնաց իր առաջին մենամարտից հետո։
2019 թվականի հունիսին Իրինա Կուրոչկինան 2019 թվականի Եվրոպական խաղերի ոսկին նվաճեց մինչև 57 կգ քաշային կարգում, եզրափակիչ խաղում պարտության մատնելով բուլղարուհի Միմի Խրիստովային։
2019 թվականին Ղազախստանում կայացած աշխարհի նախաօլիմպիական առաջնությունում մինչև 57 կգ քաշային կարգում Իրինան նվաճեց բրոնզե մեդալ և ստացել օլիմպիական արտոնագիր իր Ազգային օլիմպիական կոմիտեի համար։
2020 թվականի փետրվարին Իտալիայի մայրաքաղաքում կայացած մայրցամաքային առաջնությունում մինչև 57 կգ քաշային կարգում Իրինան բրոնզե մեդալի համար պայքարում հաղթեց ադրբեջանցի մարզուհի Ալենա Կոլեսնիկին և նվաճեց Եվրոպայի առաջնության բրոնզե մեդալը։
2021 թվականի Եվրոպայի առաջնությունում, որը տեղի ունեցավ ապրիլին Վարշավայում, մինչև 57 կգ քաշային կարգում բելառուս մարզիկը ոսկե մեդալ նվաճեց՝ դառնալով Եվրոպայի կրկնակի չեմպիոն։ Տոկիոյի օլիմպիական խաղերում Կուրոչկինան արծաթե մեդալ բերեց Բելառուսին։ Եզրափակիչ մենամարտում Իրինան չի կարողացել հաղթել ճապոնացի  Ռիսակո Կավային։


== Քաղաքական հայացքներ ==
Միացել է Բելառուսի մի շարք սպորտային գործիչների կողմից պատրաստված նամակ-հայտարարությանը, որով մեղադրել է Բելառուսի կառավարությանը 2020 թվականին Բելառուսում անցկացված հակակառավարական ցույցերը ցրելու համար։


== Ծանոթագրություններ ==
Կոստինո (գյուղ, Յանաուլսկի շրջան)

Անվան այլ կիրառումների համար տե՛ս՝ ԿոստինոԿոստինո (ռուս.՝ Костино, բաշկիրերեն՝ Костин), գյուղ Ռուսաստանի Բաշկորտոստան հանրապետության Յանաուլսկի շրջանի կազմում։
Բնակչությունը 2009 թվականին գրանցված տվյալներով կազմում էր 166 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ապամեա Կյուպոդոս

Ապամեա Կյուպոդոս, բնակավայր Հայաստանում՝ Արարատ լեռան ստորոտում։ Ըստ Ղ․ Ալիշյանի՝ Կյուպադոս նշանակում է տուփ, տապան։


== Ծանոթագրություններ ==
Էսպերանտիստների համաշխարհային կոնգրես

Էսպերանտիստների համաշխարհային կոնգրես (էսպերանտո՝ Universala Kongreso de Esperanto, UK), էսպերանտոյին նվիրված ամենամյա համաժողով։  Էսպերանտոյի միջազգային կոնվենցիաների շարքում ամեներկար ավանդույթ ունեցողներից է, քանի որ գրեթե անխախտելի շարունակվել է 113 տարի։ Համաժողովները տեղի են ունեցել ամեն տարի՝ սկսած 1905 թվականից, բացառությամբ Առաջին և Երկրորդ համաշխարհային պատերազմների ժամանակ։ 1920-ական թվականից ի վեր համաժողովը կազմակերպում է Էսպերանտոյի Միջազգային Ասոցիացիան։
Համաժողովները տեղի են ունենում ամեն տարի և 30 տարվա ընթացքում՝ 1985-2014 թվականներին ունեցել են միջինը  2000 մասնակից (Երկրորդ համաշխարհային պատերազմից ի վեր թիվը տատանվել է 800-6000՝ կախված անցկացման վայրի)։ Ներկայացված երկրների միջին թիվը մոտ 60 է։ Որոշ մասնագիտացված կազմակերպություններ հավաքագրում են մի քանի հարյուր մասնակիցների տարեկան հանդիպումների ժամանակ։ Համաշխարհային կոնգրեսը սովորաբար տեղի է ունենում հուլիսի վերջին շաբաթվա կամ օգոստոսի առաջին շաբաթվա ընթացքում՝ սկսում և ավարտվում է շաբաթօրը (ընդամենը՝ 8 օր)։ Տարիներ շարունակ ILERA- ն (Էսպերանտիստ ռադիոսիրահարների միջազգային լիգա) համաժողովների ընթացքում գործարկում է սիրողական ռադիոկայան։ Մինչև 1980 թվականը հանդիպումները տեղի են ունեցել Եվրոպայում և ԱՄՆ-ում, բացառությամբ 1965 թվականին տեղի է ունեցել Ճապոնիայում։ Այդ ժամանակից համաժողովները կազմակերրպվել են Բրազիլիայում, Կանադայում, Չինաստանում, Կուբայում, Հարավային Կորեայում, Ավստրալիայում, Իսրայելում, Վիետնամում և Արգենտինայում։


== Պատմություն ==


== Վիճակագրություն ==


=== Երկրներ ===
Երկրները՝ ըստ հյուրընկալության քանակի


=== Մայրցամաքներ ===
102 համաժողովներից 84 տեղի են ունեցել Եվրոպայում, 8-ը՝ Ասիայում, 6-ը՝ Հյուսիսային Ամերիկաոյւմ, 3-ը՝ Հարավային Ամերիկայում, 1-ը՝ Ավստրալիայում/Օվկիանիա և ոչ մի համաժողով Աֆրիկայում։


=== Քաղաքներ ===
Քաղաքաներ՝ ըստ հյուրընկալության քանակի

Մնացած քաղաքներում միջոցառում տեղի է ունեցել մեկ անգամ։ .


== Նշումներ ==


== Ծանոթագրություններ ==


== Արտաքին հղումներ ==
{{{1}}} Էսպերանտիստների համաշխարհային կոնգրես. պաշտոնական կայք
Photos of the World Congresses in the Bildarchiv Austria
Սեփիեթի

Սեփիեթի (վրաց.՝ სეფიეთი), գյուղ Վրաստանում։ Գտնվում է Սամեգրելո-Զեմո Սվանեթ մարզի Աբաշայի շրջան‎‎‎ում։


== Դիրք ==
Գյուղը գտնվում է ծովի մակարդակից 50 մետր բարձրության վրա։ Շրջկենտրոն Աբաշայից հեռու է 10 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 877 մարդ։


== Ծանոթագրություններ ==
Խորխոռե

Խորխոռե, գյուղ Արևմտյան Հայաստանում, Վանի վիլայեթի Նորդուզի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Վիսյոլ

Վիսյոլ  (ռուս.՝ Висьёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պեչորա գետի ձախ ափին 1334 կմ հեռավորության վրա։ Գետի երկարությունը կազմում է 11 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը Վիչեգդա, գետի գետային ավազանը Հյուսիսային Դվինան։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000019072
Կոդը ըստ հիդրոլոգիական հետազոտության (ՌԴ) — 103001907
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Գորիշովո

Գորիշովո (ռուս.՝ Горышово), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։
Բնակչությունը ըստ վերջին գրանցված տվյալների կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պրոլետարսկի (գյուղ, Օկուլովսկի շրջան)

Անվան այլ կիրառումների համար տե՛ս՝ Պրոլետարսկի (այլ կիրառումներ)Պրոլետարսկի (ռուս.՝ Пролетарский), գյուղ Ռուսաստանի Նովգորոդի մարզի Օկուլովսկի շրջանի կազմում։
Բնակչությունը 2006 թվականին գրանցված տվյալներով կազմում էր 76 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կորնաշնիցա

Կորնաշնիցա (ռուս.՝ Корнашница), գետ Ռուսաստանում, հոսում Արխանգելսկի մարզում։ Գետաբերանը տեղակայված է Յամսկայա գետի ձախ ափին՝ 35 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020200212103000025232
Հիդրոլոգիական ուսումնասիրությունների կոդը - 103002523
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կալաքյոյ (այլ կիրառումներ)

Կալաքյոյ, կարող է վերաբերել՝

Կալաքյոյ - գյուղ Արևմտյան Հայաստանում, Կիլիկիայի Ադանայի նահանգում
Կալաքյոյ - գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում
Կալաքյոյ - գյուղ Արևմտյան Հայաստանում, Խարբերդի վիլայեթի Խարբերդի գավառում
Բարունակ Թովմասյան

Բարունակ Վարդանի Թովմասյան (մայիսի 5, 1910(1910-05-05) - դեկտեմբերի 25, 1991(1991-12-25), ԱՄՆ), հասարակական գործիչ, ռամկավար ազատական կուսակցության ղեկավարներից։
Ծնվել է 1910 թվականի մայիսի 5-ին, Թուրքիայի Գյոլդաղ (Բրուսայի նահանգում)։ Թովմասյանը Հայ երիտասարդաց ընկերակցության հիմնադիրներից և նրա կենտրոնական վարչության քարտուղարն էր 1940—1953 թվականներին։ Հիմնադիր տնօրեն «Զարթոնք» օրաթերթի։ Նախագահն է Թեքեյան մշակութային միության։ Կրթական և հասարակական ծառայությունների համար Լիբանանի կառավարությունը Թովմասյանին պարգևատրել է Արժանյաց առաջին կարգի ոսկե շքանշանով (1957 թվական)։


== Ծանոթագրություններ ==
Կուրովեչկա

Կուրովեչկա (ուկրաիներեն՝ Куровечка), գյուղ Ուկրաինայի Խմելնիցկիի մարզի Վոլոչիսկի շրջանում։
2001 թվականի տվյալներով Կուրովեչկա գյուղում բնակվում էր 232 մարդ։ Բնակավայրը զբաղեցնում է 1198 կմ² տարածք։ Բնակչության խտությունը կազմում էր 193,66 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Յուլդիբաևո (գետ)

Յուլդիբաևո (ռուս.՝ Юлдыбаево), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Ասել գետի ձախ ափին՝ 11 կմ հեռավորության վրա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  12010000612112200006375
Հիդրոլոգիական ուսումնասիրությունների կոդը -  112200637
Ավազանի կոդը -  12.01.00.006
Հիդրոլոգիական ուսումնասիրությունների հատորի համարը - ' 12
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Իրի

Իրի (վրաց.՝ ირი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Օնի շրջանում։


== Դիրք ==
Շրջկենտրոն Օնից հեռու է 11 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 43 մարդ։


== Ծանոթագրություններ ==
Ցեկվա (Շուախևի շրջան)

Ցեկվա (վրաց.՝ ცეკვა), գյուղ Վրաստանում։ Գտնվում է Աջարիայի Ինքնավար Հանրապետության Շուախևի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 122 մարդ։


== Ծանոթագրություններ ==
Բենկյանի կամուրջ

Բենկյանի կամուրջ, կամուրջ պատմական Փոքր Հայքում, Սեբաստիայի նահանգի Տևրիկի գավառում, Ակնի շրջանում, Բենկա կամ Բենկյան գյուղում։ Փայտաշեն էր և երեկոյան երկու կողմերից դռները փակում էին՝ կամուրջը դարձնելով անանցանելի։ Կառուցվել էր հին ժամանակներում և կանգուն էր մինչև 20֊րդ դարի սկիզբները։


== Ծանոթագրություններ ==
Պիսարևշչինա (գյուղ, Դիկանկայի շրջան)

Անվան այլ կիրառումների համար տե՛ս՝ ՊիսարևշչինաՊիսարևշչինա (ուկրաիներեն՝ Писарівщина), գյուղ Ուկրաինայի Պոլտավայի մարզի Դիկանկայի շրջանում։
2001 թվականի տվյալներով Պիսարևշչինա գյուղում բնակվում էր 360 մարդ։ Բնակավայրը զբաղեցնում է 1,1 կմ² տարածք։ Բնակչության խտությունը կազմում էր 327,27 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քեշխա

Քեշխա, նախկինում միջնադարյան հայաբնակ գյուղ ներկայիս Ադրբեջանական Հանրապետության Նախիջևանի Հանրապետության Շարուրի շրջանի տարածքում։


== Աշխարհագրություն ==
Գտնվում է Մեծ Հայքի Այրարատ նահանգի Շարուր գավառում, այժմյան Չանախչի գյուղից հյուսիս-արևմուտք։ Ընդգրկել է 70-80 բնակելի և այլ շինություններ։


== Ծանոթագրություններ ==
Մոնբար (այլ կիրառումներ)

Մոնբար, կարող է վերաբերել՝

Մոնբար - Ֆրանսիայի կանտոն
Մոնբար - շրջան Ֆրանսիայում
Singapore Airlines Cargo

Singapore Airlines Cargo, Սինգապուրի խոշորագույն ավիաընկերություններից մեկը, ունի դուստր ավիաընկերություն՝ Singapore Airlines։ Ավիաընկերությունը հիմնադրվել է 1992 թվականին, և սկսել իր գործունեությունը 2001 թվականի հուլիսի 1֊ին։ Ավիաընկերությունն ունի 10 ինքնաթիռ, Boeing 747-400 արտադրության։ Ընկերությունը մեկ տարում տեղափոխել է ավելի քան 1 200 000 տոննա բեռ։ Ավիաընկերությունը դաշինք է կնքել WOW֊ի հետ։


== Պատմություն ==
Ավաիընկերությունը հիմնադրվել է 1992 թվականի հուլիսին, իրականացնում է միայն բեռնափոխադրումներ։ 2001 թվականին ավիաընկերությունը ճանաչվեց լավագույն բեռնափոխադրող ավիաընկերություններից մեկը, և իրավունք ստացավ բեռնափոխադրումներ կատարել ամբողջ աշխարհում։ 2001 թվականին ավիաընկերությունը Lufthansa֊ի հետ դաշինք կնքեց WOW֊ի հետ։ 2001 թվականի նոյեմբերի 31֊ին ավիաընկերությունը իր առաջին չվերթները Սինգապուրից դեպի Հոնկոնգ, Չիկագո, Բրյուսել և Շարջա։ 2003 թվականի մայիսի 22֊ին ավիաընկերությունը բացեց ևս երկու չվերթ դեպի՝ Չինաստան և ԱՄՆ։


== Չվերթ ==
2015 թվականի մայիդի 31֊ին ավիաընկերության չվերթը բաղկացած էր 10 ինքնաթիռներից-400F]]։ Մինչև 2014 թվականի սեպտեմբերը ավիաընկերություն շահագործում էր Boeing 747-400BCF օդանավը, որը համատեղ թռիչքներ էր կատարում Delta Air Lines֊ի հետ միասին։


== Ավիաընկերության տնտեսական ցուցանիշներ ==


== Ծանոթագրություններ ==
Անդրկովկասյան կապտաթիթեռ

Անդրկովկասյան կապտաթիթեռ (լատ.՝ Plebejus transcaucasicus), կապտաթիթեռների ընտանիքին պատկանող միջատ։ Գրանցված է Հայաստանի Հանրապետության Կարմիր գրքում։


== Նկարագրություն ==
Ոչ խոշոր չափի թիթեռ է (արուների առաջնաթևի երկարությունը 12-15 մմ է), որի թևերի ընդհանուր երանգը մանուշակագույն է՝ մետաղական փայլով, իսկ ստորին թևերի վրա՝ եզրային սև գույնի պտերի շարքով, անալ մասի երիզը կարմիր գույնի է։ Էգը մուգ գույնի է, միայն բազալային մասում է կապույտ, թևերի ստորին մակերեսի երանգը մոխրագույն է՝ թեթևակի կանաչավուն բազալային փոշեծածկով։ Ցեղին բնորոշ են դիսկալային պուտը և դիսկալային ու սուբմարգինալ պտերը։


== Տարածվածություն ==
Տարածված է Հարավային Անդրկովկաս, Հյուսիսարևելյան Թուրքիա, Հյուսիսարևմտյան Իրան։ Հայաստանում հայտնի է Կոտայքի (Հացավան, Ջրվեժ), Արարատի (Գոռավանի ավազուտներ՝ Վեդի քաղաքի մոտ) և Սյունիքի (Ագարակ քաղաքի շրջակայք, Շվանիձոր գյուղ) մարզերից։


== Էկոլոգիա ==
Ապրում են կավային և ավազոտ անապատներում, տարվա ընթացքում տալիս են մի քանի սերունդ։ Էգը ձվադրում է կերաբույսի՝ Alhagi persarum-ի տերևների (ամառային սերունդ) և ցողունի մերձարմատային մասի վրա (գարնանային սերունդ)։


== Պահպանություն ==
Սահմանափակ արեալով հազվագյուտ տեսակ է, Բնության պահպանության միջազգային միության Կարմիր ցուցակի չափորոշիչներով գնահատվում է որպես վտանգված տեսակ։
Թվաքանակը չխախտված բիոտոպերում բավականաչափ բարձր է, թվաքանակի փոփոխության միտումները բացահայտված չեն։
Սպառնացող վտանգներն են անասունների չկարգավորված արածեցմամբ պայմանավորված վտանգված չոր էկոհամակարգերի դեգրադացումը, հողերի գյուղատնտեսական յուրացումը և լեռնագործությունը։
Պահպանվում է «Արևիկ» ազգային և «Գոռավանի ավազուտներ» պետական արգելավայրում։


== Ծանոթագրություններ ==
Բորն Դունկերբեկ

Բորն Դունկերբեկ (Björn Dunkerbeck, հուլիսի 16, 1969(1969-07-16), Ռիբե, Դանիա), պրոֆեսիոնալ վինդսերֆեր, որը PWA վարկածով աշխարհի չեմպիոնի տիտղոսը նվաճել է ռեկորդային 12 տարի անընդմեջ։ Ընդհանուր առմամբ, Բյորնն  տարբեր մարզաձևերում աշխարհի չեմպիոն է դարձել 41 անգամ։

Բորնը հոլանդացոււ և դանիացու որդի է, սակայն E-11 առագաստով ծով է դուրս եկել, քանի որ կյանքի մեծ մասը ապրել է Կանարյան կղզիներում։ Նրա մարզական կարիերան սկսվել է 80-ական թվականների վերջին, և արդեն 1990-ական թվականներին նա հասել է պրոֆեսիոնալ մակարդակի։  Հիմնականում Բյորնի հաղթանակները վինդսերֆինգի մրցավազքում էին, բայց նա նաև չեմպիոն էր Վեյվ մարզաձևում։ Ներկայումս նա հանդես է գալիս SUI-11 առագաստով, քանի որ տեղափոխվել է Շվեյցարիա։


== Մրցանակներ PWA ==
Աշխարհի չեմպիոն ընդհանուր միավորներով (1988—1999)
Աշխարհի չեմպիոն մրցավազքում (1988—1999) և 2011
Վեյվի աշխարհի չեմպիոն (1990, 1992, 1993, 1994, 1995, 1999, 2001)
Ֆրիսթայլի աշխարհի չեմպիոն (1998)
Աշխարհի արագության մրցավազքի չեմպիոն (1994)


== Ծանոթագրություններ ==


== Արտաքին հղումներ ==
Բյորն Դունկբեկի պաշտոնական կայքում
PWA profile
Sail World article Archived 2016-03-04 at the Wayback Machine.
Հիպոցիկլոիդներ և էպիցիկլոիդներ

Հիպոցիկլոիդներ և Էպիցիկլոիդներ (հիպո..., ini — այստեղ՝ վրա, մոտ, կից բառերից), կորեր, որոնք գծվում են շրջանագծի որևէ կետով, երբ այդ շրջանագիծը առանց սահքի գլորվում է մեկ այլ՝ անշարժ շրջանագծով։ Շրջանագծերի ներքին շոշափման դեպքում կորերը կոչվում են հիպոցիկլոիդներ, իսկ արտա քին շոշափման դեպքում՝ էպիցիկլոիդներ։ Կորերի տեսքը կախված է անշարժ շրջանագծի A շառավղի և շարժական շրջանագծի a շառավղի A/a հարաբերությունից։ Եթե a-ն 4 անգամ փոքր է A-ից, ապա հիպոցիկլոիդը կոչվում է ասաղարղ։ Եթե a-ն հավասար է A-ին, ապա էպիցիկլոիդը կոչվում է սրտարդ։ Երբ անշարժ շրջանագիծը վերածվում է ուղղի, շարժական շրջանագծի կետը գծում է ցիկլոիդ։ Իսկ եթե շարժական շրջանագիծն է վերածվում ուղղի, ապա ստացվում է շրջանագծի էվոլվենտ։ Հիպոցիկլոիդի պարամետրական հավասարումն է.
x = (A—a) cos<p+a cos—~փ»
/a v •t•tA—a
y = (A—a) smqp—asln“—Փ։ 
Էպիցիկլոիդի հավասարումը ստացվում է սրանից a-ն —a-ով փոխարինելով։ Հիպոցիկլոիդներ և Էպիցիկլոիդները օգտագործվում են մեխանիզմների տեսության մեջ։
Կրուտեց (այլ կիրառումներ)

Կրուտեց, կարող է վերաբերել՝

Կրուտեց - գյուղ Ռուսաստանի Նիժնի Նովգորոդի մարզի Բուտուրլինսկի շրջանի կազմում։
Կրուտեց - գյուղ Ռուսաստանի Նովգորոդի մարզի Օկուլովսկի շրջանի կազմում։
Կրուտեց - գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Կրուտեց - գյուղ Ռուսաստանի Վլադիմիրի մարզի Ալեկսանդրովսկի շրջանի կազմում։
Բեհչեթ Չելիք

Բեհչեթ Չելիք (1968, Ադանա, Թուրքիա), թուրք գրող, պատմագիր։ Ծնվել է Ադանայում 1968 թվականին։ 1990 թվականին ավարտել է Ստամբուլի համալսարանի Իրավունքի բաժինը։ Նրա առաջին պատմվածքը տպագրվել է ցայսօր հրատարակվող «Վարլըք» թուրքական ամենահին գրական ամսագրում։ Չելիքի պատմվածքները, էսսներն ու թարգմանությունները շարունակում են հրապարակվել տարբեր թերթերում և գրական հանդեսներում։ 2009 թվականին լույս տեսավ հեղինակի առաջին վեպը՝ Աշխարհի բզզոցը (թուրք.` Dünyanın Uğultusu)։ Դրանից հետո 2010 թվականին հրատարակել է Փշե հուշ (թուրք.` Diken Ucu) պատմվածքների ժողովածուն և մանկական արձակի Նոր տղան դասարանում (թուրք.` Sınıfın Yenisi) ժողովածուն 2011 թվականին։


== Գրականություն ==
Բեհչեթ Չելիք, «Թուրք արդի գրական զարգացումների շուրջ»
Բեհչեթ Չելիք, «Ինքս իմ մասին»


== Ծանոթագրություններ ==


== Արտաքին հղումներ ==
Behçet Çelik'in sitesi
Dünyanın Uğultusu romanı hakkında blog
Fotoğraf
Ստեպանովկա (գյուղ, Վելիկա Բոգաչկայի շրջան)

Անվան այլ կիրառումների համար տե՛ս՝ ՍտեպանովկաՍտեպանովկա (ուկրաիներեն՝ Степанівка), գյուղ Ուկրաինայի Պոլտավայի մարզի Վելիկա Բոգաչկայի շրջանում։ Բնակավայրը նախկինում նաև անվանվել է Ստեպանիվկա։
2001 թվականի տվյալներով Ստեպանովկա գյուղում բնակվում էր 492 մարդ։ Բնակավայրը զբաղեցնում է 1307 կմ² տարածք։ Բնակչության խտությունը կազմում էր 376,43 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բերեզկա (գյուղ, Վարվայի շրջան)

Անվան այլ կիրառումների համար տե՛ս՝ Բերեզկա (այլ կիրառումներ)Բերեզկա (ուկրաիներեն՝ Берізка), գյուղ Ուկրաինայի Չեռնիգովի մարզի Վարվայի շրջանում։
2006 թվականի տվյալներով Բերեզկա գյուղում բնակվում էր 27 մարդ։ Բնակչության խտությունը կազմում էր 69,59 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կրասնոե (այլ կիրառումներ)

Կրասնոե, կարող է վերաբերել՝


== Ուկրաինայի բնակավայրեր ==
Կրասնոե - ավան, Ուկրաինայի Խարկովի մարզի Կեգիչևի շրջանում
Կրասնոե - ավան, Ուկրաինայի Պոլտավայի մարզի Կառլովկայի շրջանում
Կրասնոե - գյուղ, Ուկրաինայի Դոնեցկի մարզի Արտյոմովսկիում
Կրասնոե - գյուղ, Ուկրաինայի Խարկովի մարզի Խարկովի շրջանում
Կրասնոե - գյուղ, Ուկրաինայի Խարկովի մարզի Պերվոմայսկի շրջանում
Կրասնոե - գյուղ, Ուկրաինայի Խարկովի մարզի Վելիկոբուրլուկիի շրջանում
Կրասնոե - գյուղ, Ուկրաինայի Ղրիմի Ինքնավար Հանրապետության Սիմֆերոպոլի շրջանում
Կրասնոե - գյուղ, Ուկրաինայի Նիկոլաևի մարզի Բերեզանկայի շրջանում
Կրասնոե - գյուղ, Ուկրաինայի Չեռնիգովի մարզի Բախմաչի շրջանում
Կրասնոե - գյուղ, Ուկրաինայի Չեռնիգովի մարզի Բոբրովիցայի շրջանում
Կրասնոե - գյուղ, Ուկրաինայի Պոլտավայի մարզի Կոբելյակի շրջանում
Կրասնոե - գյուղ, Ուկրաինայի Սումիի մարզի Կոնոտոպի շրջանում
Կրասնոե - գյուղ, Ուկրաինայի Սումիի մարզի Պուտիվիլի շրջանում
Կրասնոե - գյուղ, Ուկրաինայի Վիննիցայի մարզի Կազատինի շրջանում
Կրասնոե - գյուղ, Ուկրաինայի Վիննիցայի մարզի Կռիժոպոլի շրջանում
Կրասնոե - գյուղ, Ուկրաինայի Վիննիցայի մարզի Մուրովանիե Կուրիլովցիի շրջանում
Կրասնոե - գյուղ, Ուկրաինայի Վիննիցայի մարզի Վիննիցայի շրջանում
Կրասնոե - գյուղ, Ուկրաինայի Վիննիցայի մարզի Տիվրովի շրջանում


== Ռուսաստանի բնակավայրեր ==
Կրասնոե - գյուղ Ռուսաստանի Բելգորոդի մարզի Կրասնենսկի շրջանի կազմում։
Կրասնոե - գյուղ Ռուսաստանի Բելգորոդի մարզի Պրոխորովսկի շրջանի կազմում։
Կրասնոե - գյուղ Ռուսաստանի Իվանովոյի մարզի Պալեխսկի շրջանի կազմում։
Կրասնոե - գյուղ Ռուսաստանի Լիպեցկի մարզի Լև-Տոլստովսկի շրջանի կազմում։
Կրասնոե - գյուղ Ռուսաստանի Լիպեցկի մարզի Կրասնինսկի շրջանի կազմում։
Կրասնոե - գյուղ Ռուսաստանի Կիրովի մարզի Կիրովի քաղաքային օկրուգի կազմում։
Կրասնոե - գյուղ Ռուսաստանի Կրասնոդարի երկրամասի Կուշչյովսկայայի շրջանի կազմում։
Կրասնոե - գյուղ Ռուսաստանի Մոսկվայի Տրոիցկի վարչական օկրուգի կազմում։
Կրասնոե - գյուղ Ռուսաստանի Յարոսլավլի մարզի Պերեսլավսկի շրջանի կազմում։
Կրասնոե - գյուղ Ռուսաստանի Ուդմուրթական հանրապետության Ուվինսկի շրջանի կազմում։
Կրասնոե - գյուղ Ռուսաստանի Ռյազանի մարզի Միխայլովսկի շրջանի կազմում։
Կրասնոե - գյուղ Ռուսաստանի Ռյազանի մարզի Սապոժկովսկի շրջանի կազմում։
Կրասնոե - գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Կրասնոե - կայարան Ռուսաստանի Սմոլենսկի մարզի Կրասնինսկի շրջանի կազմում։
Կրասնոե - գյուղ Ռուսաստանի Սմոլենսկի մարզի Ուգրանսկի շրջանի կազմում։
Կրասնոե - գյուղ Ռուսաստանի Վլադիմիրի մարզի Յուրև-Պոլսկի շրջանի կազմում։
Ինգվար Նիլսեն

Ինգվար Նիլսեն (նորվ.՝ Yngvar Nielsen, հուլիսի 29, 1843(1843-07-29), Արդենալ, Նորվեգիա - մարտի 2, 1916(1916-03-02), Քրիստիանիա, Նորվեգիա), նորվեգացի պատմաբան, աշխարհագրագետ, քաղաքագետ, ուսուցիչ, գիտական գրող, զբոսաշրջային ուղեցույցների հեղինակ։


== Կենսագրություն ==
Ծագումով առևտրականի ընտանիքից է, նրա հայրը (Carsten Tank Nielsen, 1818—1892) հեռագրային կազմակերպության ղեկավար էր։ Սովորել է բանասիրություն, 1865 թվականին ստացել է լեզվաբանության պատմության գիտական աստիճան։ Ապա երեք տարի լեզվաբանություն է դասավանդել Նիսենի կաթոլիկ դպրոցում (ընդմիջումներով աշխատել է Դանիայի և Շվեդիայի արխիվներում), որից հետո 1869-1878 թվականներին եղել է Նորվեգիայի ազգային արխիվների աշխատակից և միաժամանակ Քրիստիանայի Դեյչմանի գրադարանի գրադարանավար։ 1877 թվականին գլխավորել է համալսարանի ազգագրական թանգարանը, մեկ տարի անց դարձել է համալսարանի պատմության և աշխարհագրության գիտաշխատող։ 1880 թվականին ստացել է փիլիսոփայության դոկտորի աստիճան։ Այդ նույն թվականին, գործադրելով այդ ժամանակ իր ունեցած մեծ հեղինակությունը, դարձել է շվեդ արքայազն Օսկարի և Եվգենիի ուսուցիչը Քրիստիանայի համալսարանում նրանց սովորելու տարիներին։ Եղել է Նորվեգիայի պատմական միության ներկայացուցիչ, 1887-1889 թվականներին համագործակցել է «Vidar» հրատարակչության հետ, 1903-1912 թվականներին խմբագրել է «Historisk Tidsskrift» թերթը։ 1894 թվականին ստացել է Սուրբ Օլավի միաբանության մեծ խաչի ասպետ, ապա կոմանդորի կոչում։ 1911 թվականին ստացել է կոմանդորի խաչ։ Եղել է Պահպանողական կուսակցության ակտիվ անդամ և Շվեդիայի հետ մեկ միություն լինելու համոզյալ կողմնակից։


== Աշխատություններ ==
Նրա գլխավոր աշխատանքներն են՝

«Lensgreve J. C. H. Wedel Jarlsberg 1779—1840» (1901—1902),
«Jens Bjelke til Østraat utgitt» (1872),
«Bidrag til Norges historie i 1814», (2 հատոր, 1882 և 1886),
«Norges Historie efter 1814» (Նորվեգիայի նորագույն շրջանի պատմությանը՝ սկսած 1814 թվականից, վերաբերող աշխատանքը, Նիլսենի ամենահայտնի գործն է, հրատարակվել է 1882—1892 թվականների ընթացքում)։Գրել է նաև հուշագրություններ, որոնք լույս են ընծայվել չորս հատորով.

«En Christianiensers Erindringer» (1910),
«Under Oscar IIs Regjering» (1912),
«Fra Johan Sverdrups Dage» (1913),
«Da Unionen skulde briste» (1915)։1879 թվականին գրել է Նորվեգիայի զբոսաշրջային ուղեցույցը «Reisehaandbog over Norge» վերնագրով, որը 1915 թվականից սկսած ունեցել 12 վերահրատարակություն և մեծ ճանաչվածություն է վայելել։


== Ծանոթագրություններ ==


== Արտաքին հղումներ ==
Հոդվածը Nordisk Familjebok կայքում (շվեդ.)
Հոդվածը Նորվեգական կենսագրական բառարանում (նորվ.)
Հոդվածը Սալմոնսենի հանրագիտարանում (դան.)
Ծղակ

Ծղակ, գյուղ Արևմտյան Հայաստանում, Բիթլիսի վիլայեթի Խլաթի գավառակում` Վանա լճի արևմտյան ափին։


== Անվան ստուգաբանություն ==
Ծղակ անվանման ծագումը կապված է Ցոլակ նահապետի հետ։ Ըստ ոմանց էլ կապված է 775  թվականին արաբների կողմից հարձակման հետ և առաջացել է «ծուղակ» բառից։


== Պատմություն ==
1895 թվականին թուրքերը կողոպտել ու կոտորել են գյուղի հայությանը, իսկ 1915 թվականի Մեծ եղեռնի ժամանակ ողջ բնակչությանը ենթարկել են բռնագաղթի։


== Բնակչություն ==
1882 թվականին ուներ 89 տուն՝ 865 հայ բնակչով, իսկ 1909 թվականին 60 տուն՝ 496 բնակչով։


== Տնտեսություն ==
Բնակչության հիմնական զբաղմունքը անասնապահությունն ու երկրագործությունն էր։


== Պատմամշակույթային կառույցներ ==
Ծղակն ուներ եկեղեցի, որը բավականին հեռու էր գտնվում լճից, 1880-ական թվականներին Վանա լճի ջուրը ծեծում էր եկեղեցու պատերը։ Գյուղից ոչ հեռու՝ լճի ափին գնտվում էր Ս. Աստվածածին կիսավեր վանքը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Դե Մոյն

Դե Մոյն (անգլ.՝ Des Moines [dɨˈmɔɪn]), քաղաք ԱՄՆ-ի կենտրոնական մասում։ Դե Մոյնը Այովա նահանգի մայրաքաղաքն է։


== Քույր քաղաքներ ==
Դե Մոյնը ունի 6 քույր քաղաք.

 Կոֆու (ճապ.՝ 甲府市), Ճապոնիա
 Նաուկալպան (իսպ.՝ Naucalpan), Մեքսիկա
 Սենթ Էտյեն (ֆր.՝ Saint-Étienne), Ֆրանսիա
 Շիցզյաչժուան (չինարեն՝ 石家庄), Չինաստան
 Ստավրոպոլ (ռուս.՝ Ста́врополь), Ռուսաստան
 Կատանզառո (իտալերեն՝ Catanzaro), Իտալիա


== Արտաքին հղումներ ==
Պաշտոնական կայք
Մեծ Բարչիխա

Մեծ Բարչիխա (ռուս.՝ Большая Барчиха), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետի երկարությունը 20 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010200312115100010354
Հիդրոլոգիական ուսումնասիրությունների կոդը - 115101035
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Անձախի ձոր

Անձախի կամ Անձահի ձոր, գավառ Մեծ Հայքի Վասպուրական նահանգի կազմում  Կոտոր (այժմ՝ Կոտուր–չայ) գետի հովտում։ Հիշատակվում է VII դ., «Աշխարհացոյց»–ում և Թովմա Արծրունու մոտ։ Ա. ձ. կոչվել է նաև Ընծայից ձոր (Ձորն Ընծայից)։ Գավառում էր գտնվում Կոտոր բերդը։ Հայտնի էր Ա. ձ–ի Ընծայից նախարարական տոհմը։ 


== Տես նաև ==
Վասպուրական
Մեծ Հայքի վարչական բաժանում


== Գրականություն ==
Թ.Խ. Հակոբյան (1981). Հայաստանի պատմական աշխարհագրություն. Երևան։ «Միտք»։


== Արտաքին հղումներ ==
Մեծ Հայքի վարչական բաժանումը


== Ծանոթագրություններ ==